Source: http://www.noviradio.si/2016/07/22/sindikatu-delavcev-migrantov-prekipelo-pravico-bodo-iskali-v-strasbourgu/
Timestamp: 2017-08-19 18:49:15+00:00
Document Index: 2327516

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ']

Sindikatu delavcev migrantov prekipelo – pravico bodo iskali v Strasbourgu - Novi Radio
Sindikatu delavcev migrantov prekipelo – pravico bodo iskali v Strasbourgu
Sindikat delavcev migrantov Slovenije je na Evropsko sodišče za človenkove pravice vložil pritožbo zoper Slovenijo, ker ni omogočila referendumov, ki so jih zahtevali. Problematizirali bodo tudi nerazveljavitev odločitve predsednika Državnega zbora Milana Brgleza, da ne določi roka za zbiranje podpisov.
V sindikatu so zapisali, da je Slovenija s tem, ko ni razveljavila omenjene Brglezove odločitve, delavcem migrantom kršila pravico do izražanja svoje volje v referendumskem postopku.
Država lahko krši pravice
Predsednik sindikata Martin Ivec je zapisal, da “Slovenija s stališčem, da država lahko krši pravice, ko meni, da jih državljani zlorabljajo, krši evropsko konvencijo človekovih pravic”.
Ivec meni, da se Ustavno sodišče v odločbi, objavljeni v četrtek, s katero je pritrdilo Brglezu, sklicuje na svoje prejšnje odločbe. Takrat je sodišče zaradi zlorabe človekovih pravic kaznovalo Ludvika Poljanca, ki pa mu je potem pritrdilo Evropsko sodišče v Strasbourgu.
Priporočamo v branje: Ali Cerarju že menjajo ključavnico na vratih pisarne?
Tolmačenje Ustavnega sodišča je po mnenju sindikata napačno
Ivec je dejal tudi, da je iz prakse Ustavnega sodišča “jasno, da si zlorabo pravic napačno razlaga, saj so dosedanje odločitve o zlorabi pravic, denimo v zadevah Alenke Pečnik in Ludvika Poljanca, kasneje padle na evropskem sodišču. Evropsko sodišče za človekove pravice ščiti tiste, ki se izražajo na tak način, kot se Sindikat delavcev migrantov Slovenije,” je opozoril.
Ustavno sodišče je namreč zavrglo ustavno pritožbo delavcev migrantov zoper odločitev predsednika DZ Brgleza, da ne določi roka za zbiranje podpisov za razpis referendumov o šestih zakonih. Poleg tega so ustavni sodniki zavrnili njihove pobude za začetek postopka za oceno ustavnosti sedmih zakonov.
Prejšnji članek“Natovori tovornjak z 2000 tonami železa, spusti zavore, prijatelj moj, jaz bom pa gledal.”
Naslednji članekSe vračamo v svet carjev, kraljev in sultanov? Erdogan stopnjuje pritiske – sledi “reorganizacija” vojske
Poslušajte znova aktualni hit Slona in Sadeža o poslovanju NLB
Iz Ljubljanske banke je sprva nastala Nova ljubljanska banka, danes pa bi jo lahko poimenovali že kot Najnovejšo staro-novo ljubljansko banko. V njej pa ni novega...